Conform zodiacului chinezesc, Bivolii trebuie să fie atenți la bani, miercuri 8 mai. Pentru Șarpe vin niște provocări pe plan personal, în timp ce pentru Maimuță, o mare oportunitate bate la ușă. Câinele se simte și el destul de împlinit.
Șobolan
O zi de miercuri destul de liniștită pentru tine. Toate merg ca pe roate atât acasă cât și la locul de muncă. Nu ai de ce să te plângi, ci din contră, profită de această liniște pentru că aveai nevoie de ea.
Bivol
Conform zodiacului chinezesc, ar fi bine să fii atent la bani, miercuri, 8 mai. Încearcă să nu fii prea generos și să nu dai cu împrumut. Sunt șanse mari să ai de pierdut pe partea financiară în această perioadă.
Tigru
Ai noroc la bani, miercuri, 8 mai. S-ar putea să primești fie un bonus de la muncă, după Paște, fie niște bani într-un context neașteptat. Oricum ar fi, aveai nevoie de așa ceva, drept urmare, bucură-te de ceea ce ți se întâmplă.
Iepure
Ești pus în fața unei alegeri importante, miercuri, 8 mai. Se întâmplă ceva pe plan personal care te va măcina întreaga zi. Ar fi cazul ca de această dată să iei o decizie bazându-te pe instinct și nu pe ceea ce spun ceilalți.
Dragon
O să primești o veste bună care îți va face ziua mai frumoasă. O persoană s-ar putea să revină în peisaj. Poate fi vorba despre un vechi prieten căruia îi duceai dorul, sau poate chiar o fostă iubire.
Șarpe
Înarmează-te cu răbdare pentru că vin niște provocări destul de mari pe plan personal. Cheltuieli, conflicte cu familia și nu numai. Ai grijă însă la cuvinte, astfel încât să nu ajungi să le regreți mai devreme sau mai târziu.
Cal
Conform zodiacului chinezesc, ai mare noroc în dragoste, miercuri, 8 mai. Sunt șanse mari să îți întâlnești marea iubire într-un context neașteptat. Iar dacă ești deja într-o relație, aceasta ar putea trece la nivelul următor.
Oaie
O să ajungi într-o situație ciudată fără voia ta. Există niște intrigi la locul de muncă și s-ar putea ca fix tu să fii cel vinovat în opinia altora. Nu-ți pierde timpul și nu da explicații. Adevărul o să iasă la suprafață mai devreme sau mai târziu.
Maimuță
Conform zodiacului chinezesc, o să primești o oportunitate imensă pe plan profesional. Ai șansa să te faci remarcat și mai mult de atât, să îți crești veniturile considerabil. Nu da cu piciorul unei astfel de șanse.
Cocoș
Se anunță niște tensiuni în relația de cuplu, miercuri, 8 mai. Este bine să cântărești anumite vorbe spuse la nervi. De asemenea, nu uita că într-o relație, comunicarea este cheia. Spune-ți punctul de vedere fără nicio teamă, într-o manieră decentă.
Câine
Sărbătorile Pascale s-au încheiat, iar tu te simți împlinit acum. Ai revăzut oameni dragi, iar reîntoarcerea la muncă parcă nu a fost chiar atât de rea. În sfârșit ți-ai dat seama că ești într-o oarecare măsură binecuvântat.
Mistreț
Pentru tine, o călătorie bate la ușă, miercuri, 8 mai. Poate fi ceva în interes de afaceri, sau poate chiar partenerul tău vrea să te surprindă cu o escapadă scurtă. Îți va prinde bine oricum să schimbi peisajul.